Hani. Ahn Hee-yeon (koreyscha: 안희연; 1992-yil 1-mayda tugʻilgan), Hani nomi bilan tanilgan, janubiy koreyalik qoʻshiqchi va aktrisa. U Janubiy Koreyaning "EXID" qizlar guruhi va uning kichik guruhi SoljiHani aʼzosi sifatida tanilgan. U "Weekly Idol" telekanalida boshlovchi va "Off to School", "Crime Scene" va "A Style for You" seriallarida aktrisa sifatida ishtirok etgan"." Faoliyati. EXID rasman 2012-yil 15-fevralda „Whoz That Girl“ debyut singlining chiqishi bilan namoyish qilingan. 2013-yil fevral oyida Hani va EXID aʼzosi Heo Sol-ji „Dasoni“ duetini tuzdilar va 2013-yil 15-fevralda oʻzlarining „Goodbye“ debyut singlini chiqardilar. Hani qoʻshiqning koʻpro qismini kuylagan. 2014-yil avgust oyida EXID oʻzining „Up & Down“ singlini chiqargan. Dastlab, Gaon Chartning eng yaxshi 100 taligiga kira olmagan. Biroq, qoʻshiq noyabr oyining oxirida, Hanining qoʻshiq ijro etgani haqidagi muxlislar tomonidan olingan video internetga tarqalgach, asta-sekin mashhurlikka erishgan. 2019-yil holatiga koʻra, video YouTubeʼda 30 million martadan koʻproq koʻrilgan. 2014-yilda u tvN telekanalining "Always Cantare" serialida bossh rollardan birini ijro etgan. 2015-yilda u Mad Clownning „Fire“ klipida paydo boʻlgan va JTBC ning "Off to School" va "Crime Scene" koʻrsatuvlarida qatnashgan. Hani shuningdek, Kim Heechul, Go Ha-ra va Yun Bora bilan birgalikda KBS telekanalining yangi goʻzallik shousi, "A Style For You" taqdimoti uchun tanlangan. Bahorda u "Soulmates Returns" dasturida namoyish etilgan. Keyinchalik u "The Producers" filmida kameo koʻrinishida suratga tushgan. 24-iyun kuni u "VIXX" guruhi aʼzosi Ken bilan birgalikda „Gap“ nomli duet qoʻshigʻini chiqargan. Sentabr oyida u "Law of the Jungle" teleserialida aktrisa sifatida ishtirok etgan. 2021-yil 20-iyulda Hani JTBC telekanalining "Idol: The Coup" serialida suratga tushishi kerak edi, biroq u COVID-19 uchun topshirgan testi ijobiy chiqqani sababli, ishlab chiqarish keyingi ogohlantirishgacha qoldirilgan. Drama 2021-yil 8-noyabrda namoyish etilgan. Shaxsiy hayoti. 2022-yil 29-iyun kuni agentlik uning psixiatr Yang Jae-woong bilan 2 yildan beri ishqiy munosabatda ekanligini tasdiqlagan.